पाकिस्तान में मुख्य रूप से त्रिकोणीय मुकाबला होना है। पाकिस्तान पीपुल्स पार्टी (पीपीपी) और पाकिस्तान मुस्लिम लीग-नवाज (पीएमएल-एन) का शीर्ष नेतृत्व हाल ही में बदला है, किंतु दोनों परिवारवाद की जकड़ में अब भी है। दूसरी ओर पाकिस्तान तहरीक-ए-इंसाफ (पीटीआई) के नेता इमरान खान अपने भ्रष्टाचार विरोधी अभियान, सेना-इस्लामी कट्टरपंथियों से निकटता, कश्मीर और अपने भारत विरोधी तेवरों के कारण पाकिस्तान के दो प्रमुख राजनीतिक दलों को चुनौती दे रहे है। किंतु इमरान पर हो रहे खुलासों ने पीटीआई को असहज कर दिया है।